Laesense ya Kgaso ya Motse e sebeletsa ditlhoko tsa kgaso tsa motse bakeng sa nako ya boholo ba dilemo tse nne. Yona e ya ntjhafatswa, ha feela o etsa kopo ya ntjhafatso ya laesense e seng pele ho dikgwedi tse tsheletseng pele nako ya yona e fela kapa e seng ka mora dikgwedi tse tharo nako ya yona e fedile. Yona e ntjhafatswa feela ha moga laesense a latetse dipehelo tsa bolaodi ba dilaesense. Laesense e fuwa baahi ba ipopang ho ba khampani ya Karolo ya 21, Terasete, mokgatlo wa baithaopi kapa mokga ofe kapa ofe wa semolao mme o sa etseng diphaello.
ntshetsopele ya tokelo ya dikgokahano le bolokolohi ba ho ikutlwahatsa ho dumella ho fapafapana ka hara indasteri ya kgaso ho etsa hore baahi jwalo ka bahlahisi, batsamaisi le bamamedi ba be le seabo se mafolofolo tshebetsong ya dikgokahano ho ba lentswe la baahi ho fana ka mananeo a tla bontsha dikgahleho le ditlhoko tse ikgethang tsa baahi, ho kenyelletsang le ditlhoko tsa setso, puo, bodumedi le dipalopalo tsa baahi.
Tshebeletso ya kgaso ya thelevishene.
Laesense e sebetsa dilemo tse nne.
Lefapha la Dikgokahano le tshehetsa beng ba dilaesense tsa dilemo tse nne tsa disebediswa tsa kgaso le tlhahiso, ha feela ba fihlela ditlhoko tsa Lefapha.
ICASA e tla ntsha memo ya hore ho etswe kopo ya tshebeletso ya kgaso ya motse e be e abela dibaka tse fapaneng di-frequency tse leng teng.
Ho hloma sehlopha sa tshebetso se tla ba le boikarabelo ba tshebetso ya kopo mme se sebetse jwalo ka mokopi lebitsong la motse.
bokella ditshaeno baahing ngola moralo wa kgwebo thusa ka hore ho be le dikgetho tsa demokerasi bakeng sa ditho tsa Boto hlwaya sebaka sa studio le setsha sa transmishene.
Kopa foromo ya kopo ya tshebeletso ya kgaso le kabo ya signal.
Tlatsa foromo ya kopo ka ho hatisa, o sebedisa ditlhaku tse kgolo.
Romela foromo ya mantlha ya kopo le dikhopi tse ding tse tiiseditsweng ho ICASA mmoho le tefello ya kopo.
Dikopo tse sa tlwatsang ka botlalo di tla kgutlisetswa ho mokopi mme re ke ke ra amohla boikarabelo ba tshitiso efe kapa efe.
Ho ka nka dikgwedi tse 3 ho isa ho tse 4.
Foromo ya kopo e tla ba karolo ya dishejulu tsa Koranta ya Mmuso.